**Zasadnutie konzultačnej skupiny pre dunajskú stratégiu**

Úrad vlády SR, Bratislava

3. mája 2013

**Predbežný program**

1. Úvod

2. Informácia o spoločnom stretnutí národných kontaktných bodov (NCP) pre dunajskú stratégiu a orgánov zodpovedných za prípravu partnerských dohôd na obdobie 2014-2020 (Bukurešť 16.-17. apríla 2013)

*Na uvedenom stretnutí sa zúčastnil Ladislav Šimko, riaditeľ odboru prierezových priorít ÚV SR, a Lenka Kolejáková z CKO. Pán Šimko poskytne bližšie informácie o stretnutí. Účelom prvého stretnutia k dunajskej stratégii bolo spojiť národné kontaktné osoby Stratégie EÚ pre dunajský región, národných zástupcov zodpovedných za prípravu Partnerskej dohody a národných koordinátorov pre vonkajšie nástroje v nečlenských štátoch EÚ, ako aj relevantných zástupcov EK s cieľom zdieľať spoločné chápanie a identifikovať prístupy, ktoré reflektujú ciele a projekty stratégie EÚ pre dunajský región v procese prípravy Partnerskej dohody a operačných programov a nástrojov pre nečlenské krajiny EÚ v programovom období 2014-2020.*

2. Príprava programu európskej nadnárodnej spolupráce Dunaj (ETC Dunaj) ako aj aktivity v ďalších programoch nadnárodnej spolupráce.

*V dňoch 18.-19. apríla 2013 sa v Belehrade uskutočnilo štvrté zasadnutie pracovnej skupiny (Task Force) pre prípravu ETC Dunaj. V súčasnosti prebiehajú diskusie o celkovom manažmente programu, výbere spracovateľa operačného programu a ex ante hodnotenia ako aj o prepojení medzi ETC Dunaj a dunajskou stratégiou. Na stretnutí sa zúčastnili zástupcovia ÚV SR a MPRV SR, ktorí poskytnú na zasadnutí konzultačnej skupiny bližšie informácie.*

3. Priemet dunajskej stratégie do prípravy Partnerskej dohody na Slovensku.

*Na základe vývoja v príprave partnerských dohôd možno konštatovať, že makroregionálne musia byť adekvátne zohľadnené v partnerských dohodách a následne v operačných programoch pre obdobie 2014-2020. Bližšie informácie poskytne Ladislav Šimko, riaditeľ OPP.*

4. Rôzne

*Aktuálne informácie zo strany národného kontaktného bodu, prípadne členov konzultačej skupiny.*